*Projekts*

Ministru kabineta noteikumu projekta “Grozījumi Ministru kabineta 2017.gada 7.februāra noteikumos Nr.75 “Zvērinātu revidentu un zvērinātu revidentu komercsabiedrību darba organizācijas noteikumi”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2017.gada 7.februāra noteikumos Nr.75 “Zvērinātu revidentu un zvērinātu revidentu komercsabiedrību darba organizācijas noteikumi”” (turpmāk – Noteikumu projekts) nepieciešamību noteic Eiropas Parlamenta un Padomes 2014.gada 16.aprīļa direktīvas 2014/56/ES, ar kuru groza Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas (turpmāk - Revīzijas direktīva) 24.a.panta 1.punkta k) apakšpunkts. Noteikumu projekts stāsies spēkā vispārējā kārtībā pēc noteikumu publikācijas oficiālajā izdevumā “Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai novērstu interpretācijas iespējas attiecībā uz nacionālajos normatīvajos aktos pārņemto Revīzijas direktīvas prasību, kas nosaka pienākumu zvērinātam revidentam un zvērinātu revidentu komercsabiedrībai katru gadu pārbaudīt un novērtēt iekšējās kvalitātes kontroles sistēmas darbību.Uz to, ka, piemērojot nacionālajā tiesiskajā regulējumā (Ministru kabineta 2017.gada 7.februāra noteikumos Nr.75 “Zvērinātu revidentu un zvērinātu revidentu komercsabiedrību darba organizācijas noteikumi" (turpmāk - Noteikumi)) pārņemto Revīzijas direktīvas prasību attiecībā uz termiņu, kādā zvērinātam revidentam un zvērinātu revidentu komercsabiedrībai ir pienākums pārbaudīt un novērtēt savas iekšējās kvalitātes kontroles sistēmas darbību, ir iespējama tās dažāda interpretācija, Finanšu ministrijas uzmanību Revīzijas direktīvas prasību pārņemšanas Latvijas nacionālajos normatīvajos aktos pārbaudes ietvaros ir vērsusi Eiropas Komisija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Noteikumu 18.punkta pirmais teikums noteic, ka "Pašnodarbinātais zvērināts revidents un zvērinātu revidentu komercsabiedrība regulāri pārbauda un novērtē iekšējās kvalitātes kontroles sistēmas darbību, reģistrē konstatētos trūkumus un saņemtos ieteikumus, kā arī veic nepieciešamās darbības šīs sistēmas uzlabošanai.". Tomēr Revīzijas direktīvas 24.a.panta 1.punkta k) apakšpunkts paredz, ka "Obligātais revidents vai revīzijas uzņēmums pārrauga un novērtē savu sistēmu, iekšējās kvalitātes kontroles mehānismu, un to pasākumu, kuri ieviesti saskaņā ar šo direktīvu un attiecīgā gadījumā Regulu (ES) Nr.537/2014 piemērotību un efektivitāti un veic atbilstīgus pasākumus, lai novērstu jebkādus trūkumus. Obligātais revidents vai revīzijas uzņēmums jo īpaši veic ikgadējo iekšējās kvalitātes kontroles sistēmas novērtēšanu, kura minēta g) apakšpunktā. Obligātais revidents vai revīzijas uzņēmums reģistrē minēto novērtējumu konstatējumus un visus ieteiktos pasākumus iekšējās kvalitātes kontroles sistēmas grozījumiem.".Līdz ar to šobrīd Noteikumu 18.punktā noteiktais termiņš – regulāri – pieļauj arī tādu regularitāti, kas neatbilst Revīzijas direktīvas 24.a.panta 1.punkta k) apakšpunktā noteiktajam termiņam, kādā pašnodarbinātam zvērinātam revidentam un zvērinātu revidentu komercsabiedrībai ir jāveic savas iekšējās kvalitātes kontroles sistēmas novērtēšana – ikgadēji.Ņemot vērā to, ka Noteikumu 18.punktā paredzētais termiņš "regulāri" nav konkrēts un var tikt interpretēts dažādi, piemēram, reizi trijos gados, tad normas skaidrībai un Revīzijas direktīvas prasību precīzai pārņemšanai nacionālajos normatīvajos aktos ir jāveic grozījumi Noteikumu 18.punktā, skaidri nosakot, ka pašnodarbinātais zvērināts revidents un zvērinātu revidentu komercsabiedrība savu iekšējās kvalitātes kontroles sistēmas novērtēšanu veic katru gadu.Tāpat arī, ņemot vērā to, ka šobrīd Noteikumu 18.punktā ir nostiprinātajā prasībā termiņš ir norādīts "regulāri", un kā minēts augstāk, tas var tikt interpretēts dažādi, tad arī zvērināti revidenti un zvērinātu revidentu komercsabiedrības šobrīd ir tiesīgas veikt savu iekšējās kvalitātes kontroles sistēmas novērtēšanu retāk kā katru gadu, un šāds pienākums var būt nostiprināts arī viņu iekšējos noteikumos. Lai izpildītu ar piedāvātajiem grozījumiem Noteikumos paredzēto pienākumu, revidentiem var būt nepieciešams veikt izmaiņas arī savos iekšējos noteikumos. Tāpat arī Revīzijas pakalpojumu likumā noteiktās revidentu uzraudzības iestādes - Finanšu ministrija un Latvijas Zvērinātu revidentu asociācija (turpmāk –LZRA**)**, kvalitātes kontrolēs pārbauda, vai zvērināts revidents ievēro arī Noteikumu prasības. Ja Noteikumu projektā noteiktais pienākums stāsies spēkā jau šogad un revidents nebūs šogad veicis savas iekšējās kvalitātes kontroles sistēmas novērtēšanu, tad minētās uzraudzības iestādes būs tiesīgas piemērot šim revidentam attiecīgu sodu. Līdz ar to, ir nepieciešams arī papildināt Noteikumus ar jaunu punktu, paredzot, ka Noteikumu 18.punkta pirmajā teikumā noteiktā prasība attiecībā uz termiņu ir piemērojama no 2021.gada 1.janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija.Par Noteikumu projektu notikušas konsultācijas ar LZRA.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skar zvērinātus revidentus un zvērinātu revidentu komercsabiedrības, un Revīzijas pakalpojumu likumā noteiktās zvērinātu revidentu uzraudzības iestādes – Finanšu ministriju un LZRA, jo tās kvalitātes kontroles laikā pārbaudīs, vai zvērināti revidenti un zvērinātu revidentu komercsabiedrības ievēro minēto Noteikumu projekta prasību. |
| 2. | Tiesiskā regulējuma ietekme uz tautsaimniecību un administratīvo slogu | Zvērinātiem revidentiem un zvērinātu revidentu komercsabiedrībām Noteikumu projekta tiesiskais regulējums precizē pienākumu, nosakot, ka turpmāk iekšējās kvalitātes kontroles sistēmas novērtēšana ir veicama katru gadu.Noteikumu projekts pozitīvi ietekmēs uzņēmējdarbības vidi, jo paredz stingrākas prasības revīzijas pakalpojumu sniedzējiem, līdz ar to, paaugstināsies sniegto revīzijas pakalpojumu kvalitāte. |
| 3. | Administratīvo izmaksu monetārs novērtējums | Ņemot vērā to, ka šobrīd jau zvērinātiem revidentiem ir pienākums veikt savas iekšējās kvalitātes kontroles sistēmas novērtēšanu, nav prognozējams, vai Noteikumu projekta precizētā prasība palielinās administratīvo slogu, un līdz ar to konkrētas administratīvās izmaksas šobrīd nav aprēķināmas. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts atbilst saistībām, ko Latvija ir uzņēmusies kā Eiropas Savienības dalībvalsts, ieviešot pasākumus, ko Eiropas Savienības padome, pieņemot lēmumus, ir noteikusi par nepieciešamiem, pamatojoties uz Līguma par Eiropas Savienību 29.pantu un Līguma par Eiropas Savienības darbību 75. un 215.pantu jeb Lisabonas līguma 67.pantu.Saskaņā ar Revīzijas direktīvas transponēšanas kārtību **(2.pants)** normatīvajiem un administratīvajiem aktiem, kas vajadzīgi, lai pārņemtu šo direktīvu, bija jāstājas spēkā līdz 2016.gada 17.jūnijam. |
| 2. | Citas starptautiskās saistības | Nav. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Revīzijas direktīva (Eiropas Parlamenta un Padomes 2014.gada 16.aprīļa direktīva 2014/56/ES, ar kuru groza Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Revīzijas direktīvas 24.a.panta 1.punkta k) apakšpunkts. | Noteikumu projekta 1.punkts.  | Šīs tabulas A ailē minētā ES tiesību akta vienības tiek piemērotas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija (uzziņa) par Noteikumu projekta izstrādi 2020.gada 6.aprīlī ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Revīzijas politika un uzraudzība”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/revizijas_politika_un_uzraudziba#project645> un Ministru kabineta tīmekļa vietnē, adrese: <https://mk.gov.lv/content/ministru-kabineta-diskusiju-dokumenti> .Sabiedrības pārstāvji sniedza viedokļus par Noteikumu projektu pēc tā izsludināšanas Valsts sekretāru sanāksmē, un varēs sniegt viedokļus, kad Noteikumu projekts būs publiski pieejams Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | Noteikumu projektstika nosūtīts atzinuma sniegšanai LZRA. LZRA ar Likumu ir deleģēts pienākums veikt valsts varas funkcijas, tas ir, īstenot zvērinātu revidentu un zvērinātu revidentu komercsabiedrību profesionālās darbības uzraudzību.  |
| 3. | Sabiedrības līdzdalības rezultāti | LZRA atbalstīja to, ka ar Noteikumu projektu tiek precizēts termiņš, kādā zvērinātam revidentam un zvērinātu revidentu komercsabiedrībai ir pienākums pārbaudīt un novērtēt savu iekšējās kvalitātes kontroles sistēmas darbību, tas ir, nosakot, ka šāds pienākums ir jāveic katru gadu, jo šobrīd noteiktais termiņš – regulāri nav konkrēts un var tikt interpretēts dažādi.Latvijas Darba devēju konfederācija atbalstīja Noteikumu projektu bez iebildumiem vai priekšlikumiem.Citu sabiedrības pārstāvju priekšlikumi vai iebildumi netika saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī tas tiks ievietots bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un LZRA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Esošo institūciju funkcijas netiks mainītas. Nav nepieciešams veidot jaunas institūcijas. Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J. Reirs

Purviņa 67083805

Ieva.Purvina@fm.gov.lv